stanford-oval/wikipedia huggingface dataset:
Alfred (Saksi-Coburg-Gothan herttua)
Avioliitto ja lapset

Alfred avioitui Venäjän suuriruhtinatar Maria Aleksandrovna Romanovan kanssa, joka oli keisari Aleksanteri II:n ja keisarinna Maria Aleksandrovnan tytär, 23. tammikuuta 1871 Pietarissa Talvipalatsin kirkossa.
Heille syntyi viisi lasta:
Prinssi Alfred (1874–1899), kuoli 24-vuotiaana epäselvissä olosuhteissa, naimaton ei jälkeläisiä
Prinsessa Maria (1875–1938), Romanian kuningatar Ferdinand I:n puoliso, heillä oli kuusi lasta
Prinsessa Victoria Melita (1876–1936), avioitui (1) Hessenin ja Reinin suurherttua Ernst Ludvigin kanssa, heillä oli yksi lapsi, avioero 1901; avioitui (2) suuriruhtinas Kirill Vladimirovitšin kanssa, heillä oli kolme lasta
Prinsessa Alexandra (1878–1942), avioitui Hohenlohe-Langenburgin prinssi Ernst II:n kanssa, heillä oli jälkeläisiä
Prinsessa Beatrice (1884–1966), avioitui Espanjan infante Alfonso de Orleans y Borbónin, Gallieran herttuan kanssa, heillä oli jälkeläisiä
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Australia  Alankomaat 
Taiteenala:  FID 
Henkilöt:  Australia  Deutsche Biographie  DDB  Trove 2 
Muut:  RISM  SNAC 2  IdRef  Te Papa (New Zealand) 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Alfred, Duke of Saxe-Coburg and Gotha
Prinssi Alfred Edinburghin herttuan ja suuriruhtinatar Maria Aleksandrovnan häät 23. tammikuuta 1874 Talvipalatsin kirkossa
Käännös suomeksi
Ota vaatteet pois

| Ota vaatteet pois Kikka |
| --- | --- | --- |

Studioalbumin tiedot
 Äänitetty : MTV-musiikkistudiot
 Julkaistu: 1994
 Tuottaja(t): Inari Katramo
 Tyylilaji: pop
 Kesto: 40.35
 Levy-yhtiö: AXR
Kikan muut julkaisut
| Käyrä nousemaan 1993 | Ota vaatteet pois 1994 | Kikka Remix 1995 |
Singlet albumilta Ota vaatteet pois
 ”Häipyy etäisyys”  ”Ota vaatteet pois”  ”Veitikka oot”
Ota vaatteet pois on Kikan albumi vuodelta 1994. Levyn julkaisun jälkeen Kikalla oli kuuden vuoden julkaisutauko. Levy jäikin hänen toiseksi viimeiseksi studiolevyksi ja myi lähes kultalevyyn oikeuttavan määrän (20 000).
Kappaleet

Sukkelat sormet ja sutjakka suu – 3.29 (säv. Inari Katramo, san. Inari Katramo, Kristiina Sydänmaa, sov. Inari Katramo)
Veitikka oot – 3.20 (säv. Inari Katramo, san. Inari Katramo, Sipi Castrén, sov. Inari Katramo)
Ota vaatteet pois – 3.50 (säv. Inari Katramo, san. Inari Katramo, sov. Inari Katramo)
Ensi katse kertoi Sen – 3.37 (säv. Risto Asikainen, san. Jukka Virtanen, sov. Inari Katramo)
Nyt älä sano ei – 3.48 (säv. Inari Katramo, san. Inari Katramo, Sipi Castrén, sov. Inari Katramo)
Häipyy etäisyys – 3.31 (säv. Veikko Samuli, san. Kari Tapio, sov. Inari Katramo)
Tää on julmaa – 3.53 (säv. Inari Katramo, san. Kristiina Sydänmaa, Sipi Castrén, sov. Inari Katramo)
Tähdenlennon aikana – 3.58 (säv. Esko Toivonen, san. Esko Toivonen, sov. Inari Katramo)
Tee-se-itse-mies – 3.37 (säv. Inari Katramo, san. Jori Nummelin, sov. Inari Katramo)
Jos voisinkin anteeksi pyytää – 3.48 (säv. Inari Katramo, san. Inari Katramo, sov. Inari Katramo)
Sut paratiisiin haluan – 3.44 (säv. Inari Katramo, san. Inari Katramo, Sipi Castrén, sov. Inari Katramo)
Levyn kappaleiden itseasialliset säveltäjät ja sanoittajat ovat piiloutuneet taiteilijanimien taakse; "Sipi Castrén" on Juha "Watt" Vainion pojan Ilkka Vainion taiteilijanimi, "Inari Katramo" on Veikko Samulin taiteilijanimi, ja "Kristiina Sydänmaa" on vuorostaan Risto Asikaisen taiteilijanimi. Tämän lisäksi Veikko Samuli mainitaan levyllä sekä omalla että taiteilijanimellään.
Kikka
| --- | --- |
Studioalbumit:  Mä haluun viihdyttää  Kiihkeät tuulet  Kikka 3  Käyrä nousemaan  Ota vaatteet pois  Herkut lisukkeineen 
Kokoelmat:  Parhaat puoleni  Parhaat  Kikka Remix  Parhaat – 20 suosikkisävelmää  Hitit  Kaikkien aikojen parhaat 
Singlet:  ”Mä haluun viihdyttää”  ”Tiedän hyvää sen tekevän meille”  ”Kiihkeät tuulet”  ”Sukkula Venukseen”  ”Onnen nainenkin silloin vasta saa”  ”Kierrätä pyöritä mua”  ”Parhaat puoleni”  ”Tartu tiukasti hanuriin”  ”Käyrä nousemaan”  ”Häipyy etäisyys”  ”Ota vaatteet pois”  ”Veitikka oot”  ”Sukkula venukseen (remix)”  ”Rakkauden talo”  ”Pystyyn ponnahtanut”  ”Tulikirjaimin”  ”Hän on kultaa!”  ”Herkut lisukkeineen”  ”Moottoripyörä on moottoripyörä” 
Muut artikkelit:  Diskografia
Mä haluun viihdyttää

| Mä haluun viihdyttää Kikka |
| --- | --- | --- |

Studioalbumin tiedot
 Äänitetty : 1989
 Julkaistu: 1989
 Tuottaja(t): Inari Katramo
 Tyylilaji: pop
 Kesto: 38.25
 Levy-yhtiö: AXR
Kikan muut julkaisut
|   | Mä haluun viihdyttää 1989 | Kiihkeät tuulet 1990 |
Singlet albumilta Mä haluun viihdyttää
 ”Mä haluun viihdyttää”  ”Tiedän hyvää sen tekevän meille”
Mä haluun viihdyttää on Kikan esikoisalbumi vuodelta 1989. Albumi myi platinalevyyn oikeutetun määrän vuoteen 1991 mennessä. Levyä suunniteltiin Kikan omien sanojen mukaan kolme vuotta, koska julkaisulle etsittiin sopivaa hetkeä. Kikka oli takakannen kuvaa vastaan, mutta levy-yhtiö päätti toisin. Levyä on myyty Suomessa 71 807 kappaletta.
Kappaleiden tekijöiksi merkityt salanimet Inari Katramo sekä Jorma Koski ja Kirsi Sunila ovat todellisuudessa säveltäjä-sovittaja Veikko Samuli ja sanoittaja Juha Vainio.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | Aikaa täytyy olla koko yö | Kirsi Sunnila | Inari Katramo | 3.19 |  |  |  |  |  |
| 2. | Mä haluun viihdyttää | Jorma Koski | Inari Katramo | 4.14 |  |  |  |  |  |
| 3. | Mä osaan villisti viihdyttää | Kirsi Sunila | Inari Katramo | 3.58 |  |  |  |  |  |
| 4. | Anna, kulta anna | Raul Reiman | J.Kluger, D.Vangarde | 3.26 |  |  |  |  |  |
| 5. | On nuori ilta tää | Juha Vainio | Veikko Samuli | 4.15 |  |  |  |  |  |
| 6. | Tiedän hyvää sen tekevän meille | Kirsi Sunila | Inari Katramo | 4.01 |  |  |  |  |  |
| 7. | Ei kauniimpaa voi todella tietää | Jorma Koski | Inari Katramo | 4.01 |  |  |  |  |  |
| 8. | Anna rakas raju hetki | Raul Reiman | Veikko Samuli | 4.12 |  |  |  |  |  |
| 9. | Huone 105 | Raul Reiman | Veikko Samuli | 3.30 |  |  |  |  |  |
| 10. | Satu kaunis rakkauden | Juha Vainio | Veikko Samuli | 3.45 |  |  |  |  |  |
Kappale ”Anna, kulta anna” on käännösversio ranskalaisen Ottawan-yhtyeen kappaleesta ”Hands Up” vuodelta 1981. ”On nuori ilta tää”, ”Satu kaunis rakkauden” sekä ”Anna, kulta anna” ovat aiemmin Mona Caritan levyttämiä kappaleita, ja ”Anna rakas raju hetki” sekä ”Huone 105” Nisa Sorayan. Nämä cover-kappaleet kertovat osaltaan kuinka nopeasti albumi tehtiin valmiiksi ensimmäisen singlen ”Mä haluun viihdyttää/Ei kauniimpaa voi todella tietää” jälkeen.
Kappaleet > Muusikoita

Kikka – laulu
Juha Björninen – kitarat
Puikot (neulominen)

Neulomista puikoilla.
Puikot (neulepuikot) ovat neulonnassa käytettävät työkalut. Neulottaessa langasta muodostetaan silmukat puikoille, jotka pitävät niiden alapuolelle muodostuvan neuleen koossa neulomisen edetessä.
Neulomiseen käytettäviä puikkoja on kolmenlaisia ja niillä tehtävä työ ratkaisee käytettävän puikkotyypin. Puikkoja valmistetaan muun muassa bambusta, puusta, muovista, alumiinista sekä kaseiinista.
Puikon koko eli halkaisija ilmaistaan Suomessa millimetreinä.
Pyöröpuikot

Pyöröpuikot eroavat rakenteeltaan muista puikoista: kahta puikkoa yhdistää nailonin pätkä tai vaijeri. Lyhimmät pyöröpuikot ovat 20 cm pituisia, joten hyvin pieniin putkineuleisiin niitä ei voi käyttää. Pyöröpuikkoja voi käyttää sekä putkineuleisiin että tasoneuleisiin. Osa kutojista suosii pyöröpuikkoja suorien puikkojen sijaan, koska ne mahtuvat pienempään tilaan.
Suorat puikot

Suorat puikot ovat pitempiä kuin sukkapuikot ja niiden toisessa päässä on este, jolloin silmukat eivät pääse putoamaan. Suoria puikkoja käytetään isojen tasoneuleiden neulomiseen. Puikkoja on monen pituisia, mutta yleisin pituus on 35−40 cm. Puikon koko on yleensä merkitty nuppiin. Suorat puikot kehitettiin 1800-luvun puolivälissä.
Lötköpuikot

Lötköpuikkoja käytetään kuten suoria puikkoja. Erona tavalliseen suoraan puikkoon on se, että siinä on jäykkä puikko-osa kuten pyöröpuikossa, minkä jälkeen on taipuisaa siimaa, nailonia tms. ja viimeisenä on jonkinlainen este (lopetus- tai päätypala), joka estää silmukoiden tippumisen puikolta.
Lötköpuikkoja myydään valmiina. Sellaisia voi myös rakentaa irrallisista puikonpäistä, siimasta ja päätypaloista.
Sukkapuikko

Sukkapuikot ovat noin 20 cm pitkät, suorat puikot. Puikkojen päässä ei ole estettä, joka estäisi silmukoiden putoamisen. Sukkapuikkoja käytetään yleensä putkineuleiden tai pienien tasoneuleiden neulomiseen. Yleensä sukkapuikkoja myydään viiden kappaleen paketeissa. Sukkapuikko on vanhin puikkotyyppi.
Myös lyhyempiä, 10−15 cm pitkiä sormikaspuikkoja on olemassa. Niitä käytetään lähinnä hanskojen sormien ja nukenvaatteiden neulomiseen.
Apupuikot

Apupuikot ovat lyhyitä puikkoja, joille esimerkiksi palmikkoneuleen neulomisen aikana voi siirtää hetkeksi silmukoita.
Puikot lentokoneessa

Puikkojen kuljettaminen käsimatkatavaroissa kiellettiin lennoilla syyskuun 2001 jälkeen, koska niitä uskottiin voitavan käyttää terrorismiin. Jotkut lentoyhtiöt sallivat puikkojen tuonnin lennoille, mutta käytäntö vaihtelee. Lentokoneissa saa nykyään käyttää muovisia sekä bambu-puikkoja.
Aiheesta muualla

Kuvia tai muita tiedostoja aiheesta Puikot (neulominen) Wikimedia Commonsissa
Käspaikan neulontaosio (Arkistoitu – Internet Archive)
Erilaisia neulepuikkoja.
Lötköpuikkoja. Ylempi on rakennettu erillisestä puikonpäästä, siimasta ja päätypalasta. Alempi on valmiina ostettu.
So Hot

| ”So Hot” Wonder Girls |
| --- | --- | --- |

Singlen tiedot
 B-puoli: ”"This Time" "You're Out" "Tell Me (Rap-ver.)”
 Julkaistu: digitaalisena 22. toukokuuta 2008  CD 3. kesäkuuta 2008
 Tuottaja(t): Park Jin-young
 Tyylilaji: K-pop, dance pop
 Kesto: 14.36
 Levy-yhtiö: JYP Entertainment
Wonder Girlsin muut singlet
| ”Tell Me” 2007 | ”So Hot” 2008 | ”Nobody” 2008 |
So Hot on Wonder Girls -yhtyeen single vuodelta 2008. Singlen on tuottanut Park Jin-young.
Tietoja

JYP Entertainment julkaisi teaserkuvia jokaisesta jäsenestä promotoidakseen singleä toukokuussa 2008. Kuvat näyttivät Wonder Girlsin "seksikkään" puolen. Kuvat julkaistiin viitenä peräkkäisenä päivänä alkaen Ye-eunista loppuen Soheehen. Kuvien jälkeen "So Hot" oli katsottavissa yhtyeen nettisivuilla. Tämän aikana kierteli huhuja, että Wonder Girlsin entinen jäsen, Hyuna, olisi palaamassa yhtyeeseen. JYP Entertainment kuitenkin sanoi, että tämä ei ollut totta.
Julkaisu

"So Hot" julkaistiin ensin digitaalisena 22. toukokuuta 2008. Se hyppäsi heti nettilistojen kärkeen. Koko single julkaistiin 3. kesäkuuta 2008, ja sille annettiin teksti The 3rd Project. Nimikkoraidan lisäksi single sisältää uusia kappaleita: "This Time", "You're Out" ja rap-version kappaleesta "Tell Me", jota ei ollut aikaisemmin julkaistu.
Promootio

Wonder Girls palasi lavoille 31. toukokuuta 2008 MBC:n Music Core -ohjelmassa esittäen kappaleet "So Hot" ja "This Time". Silloin jäsenet toivat esiin aikuisemman puolen itsestään pitämällä leopardikuvioisia vaatteita.
Kappaleelle "So Hot" tehtiin musiikkivideo, jossa näytettiin jäseniä erilaisissa tilanteissa, joissa miehet rakastuivat heihin heti.
Kappaleesta "So Hot" tuli välittömästi hitti ja se oli ykkösenä MBC:n Music Core -ohjelmassa ja SBS:n Inkigayo-ohjelmassa kolme peräkkäistä viikkoa.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja | Kesto |  |  |  |  |  |
| 1. | "So Hot" | J.Y. Park | J.Y. Park, Hong Ji-sang | 3.03 |  |  |  |  |  |
| 2. | "This Time" | Hong Ji-sang | Hong Ji-sang | 4.38 |  |  |  |  |  |
| 3. | "You're Out" | J.Y. Park, Hong Ji-sang | J.Y. Park, Hong Ji-sang | 3.12 |  |  |  |  |  |
| 4. | "Tell Me (Rap Ver.)" | J.Y. Park, Mitchell John Dixon | J.Y. Park, Mitchell John Dixon, Woo Seok Rhee | 3.37 |  |  |  |  |  |
Maluma

Maluma tai malumma on saksalaissyntyisen psykologi Wolfgang Köhlerin keksimä merkityksetön sana, joka todistetusti herättää kuulijassa vaikutelman jostain pehmeästä. Sen vastakohta ja vertailukohta on "takete". Nämä sanat ovat pääsääntöisesti herättäneet toinen pehmeän, toinen kovan vaikutelman. Köhler näytti kokeessaan kahta kuviota, joista toisen muodosti kaareutuva umpinainen viiva, toinen taas oli kulmikas. Hän kysyi koehenkilöiltä, kummalle niistä sopisi nimeksi "maluma", kummalle "takete". Useimmat heistä vastasivat epäröimättä, että pyöreämuotoinen oli "maluma", kulmikas "takete".
Banaanijauho

Banaanijauhon valmistuksessa käytettäviä vihreitä banaaneja
Banaanijauho on perinteisesti raaoista banaaneista valmistettu jauho. Historiallisesti banaanijauhoa on käytetty Afrikassa ja Jamaikalla edullisempana vaihtoehtona vehnästä valmistetulle jauholle. Nykyisin sitä käytetään myös vehnäjauhon gluteenittomana vaihtoehtona ja resistantin tärkkelyksen lähteenä esimerkiksi paleoruokavaliossa. Koska banaanijauhon valmistuksessa käytetään raakoja banaaneja, on banaanin maku raa’assa jauhossa hyvin mieto ja kypsennettynä sen maku ei oikeastaan muistuta banaania. Jauhon rakenne muistuttaa kevyempiä vehnäjauhoja ja sen vaatima tilavuus on noin neljänneksen pienempi vehnäjauhoon verrattuna.
Tuotantomenetelmät

Banaanijauhoa valmistetaan kuorimalla ja kuivaamalla raa’at banaanit. Kuivaamisen jälkeen banaanit hienonnetaan jauhoksi. Perinteisesti valmistus on tapahtunut käsityönä, jolloin banaanit kuivataan joko auringossa tai uunissa ja sen jälkeen jauhetaan morttelissa. Yhden kilon valmistamiseksi taritaan noin 8-10 kiloa raakoja banaaneja. Viime aikoina on käynnistynyt banaanijauhon laajamittaista teollista tuotantoa Afrikassa ja Etelä-Amerikassa.
Chilessä on kehitetty menetelmää, jonka avulla banaanijauhoa voitaisiin valmistaa ylikypsistä banaaneista. Chileläiset tutkijat ovat kehittäneet prosessin, jossa ylikypsän banaanin kuoret voidaan hyödyntää ravintokuidun lähteenä, koska banaanissa itsessään ei juurikaan ole ravintokuitua. Tällä menetelmällä valmistetussa jauhossa ei ole yhtä paljon resistenttiä tärkkelystä, mutta sillä on selkeitä etuja kypsistä banaaneista valmistettuun banaanijauheeseen verrattuna. Banaanijauhe valmistetaan kypsistä banaaneista jauhamalla, ja se ei näin ollen sisällä ravintokuitua eikä myöskään resistanttia tärkkelystä.
Käyttö > Historiallinen käyttö

Historiallisesti banaanijauhoa on käytetty kalliin vehnäjauhon halvempana vaihtoehtona Afrikan eri osissa ja Jamaikalla. 1900-luvun alussa Keski-Amerikassa myytiin banaanijauhoa nimellä Musarina, ja sitä mainostettiin erityisesti niille joilla oli vatsavaivoja. Ensimmäisen maailmansodan aikana Yhdysvaltain maatalousministeriö laati suunnitelmia, joissa banaanijauhoa olisi käytetty vehnä- ja ruisjauhojen korvikkeena.
Käyttö > Gluteeniton vaihtoehto

Yhdysvaltalaiset ja australialaiset maahantuojat ovat ryhtyneet viemään ja valmistamaan banaanijauhoa eri puolille maailmaa. Näitä markkinoidaan erityisesti gluteenittomana vaihtoehtona vehnäpohjaisille jauhoille. Suuren tärkkelysmäärän johdosta banaanijauhon on leipomisominaisuudet ovat hyvät ja se sopii hyvin korvaamaan paitsi vehnä- myös muita jauhoja. Mutta se sopii myös ruuanlaittoon, kuten esimerkiksi pastan valmistukseen, jolloin sen avulla voidaan lisätä resistantin tärkkelyksen määrää.
Käyttö > Resistantti tärkkelys

Banaanijauho on herättänyt ravintotieteilijöiden kiinnostusta resistantin tärkkelyksen lähteenä. Resistantti tärkkelys on tärkkelystä, joka ei hajoa ruuansulatuksessa ohutsuolessa, vaan etenee paksusuoleen, jossa se toimii fermentoituneena ravintokuituna. Banaanijauhon resistantin tärkkelyksen pitoisuusmäärä voi kuivaamisprosessista riippuen vaihdella 10-60 % välillä. Banaanijauhoa käytetään usein raakana, esimerkiksi smoothiessa tai ravintopatukoissa, koska keittäminenen laskee resistantin tärkkelyksen määrää.
Käyttö > Eläinten rehuna ja liimanvalmistuksessa

Banaanijauhoa käytetään yleisesti eläinten rehuna. Erityisesti vasikoiden maidonkorvikkeena. Lisäksi banaanijauhoa käytetään myös liiman valmistuksessa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Banana flour
Käännös suomeksi
Ghanan linnoitukset ja linnat

| Ghanan linnoitukset ja linnat> Forts and Castles, Volta, Greater Accra, Central and Western Regions |
| --- | --- |

Maailmanperintökohde
Sijainti:  Voltan, Greater Accra, Central ja Western -hallintoalueet
Tyyppi:  kulttuurikohde
Kriteerit:  (vi)
Tunnusnumero:  34
Valintahistoria
Valintavuosi:  1979
Ghanan linnoitukset ja linnat ovat siirtomaa-aikaisia rakennuksia, joita on säilynyt Ghanan rannikolla. Ne on rakennettu vuosien 1482 ja 1786 välisenä aikana. Linnat toimivat aikoinaan lähinnä portugalilaisten perustamien kauppareittien solmukohtina. Unescon maailmanperintöluetteloon valittiin vuonna 1979 kolme linnaa, 15 kohtuullisessa kunnossa olevaa linnoitusta, neljä osittainraunioitunutta linnoitusta, kolme paikkaa joissa on näkyviä rakenteita ja kaksi paikkaa joissa on jälkiä aikaisemmasta linnoituksesta.
Linnoja ja linnoituksia rakensivat ja asuivat eri aikoina kauppiaat Portugalista, Espanjasta, Tanskasta, Ruotsista, Hollannista, Saksasta ja Britanniasta. Rakennusvaiheessa linnoilla suojattiin euroopalaisten aluella käymää kultakauppaa. Myöhemmin linnoituksilla oli merkittävä rooli kehittyvässä orjakaupassa ja siten Amerikan historiassa, ja myöhemmin 1800-luvulla tämän kaupan tukahduttamisessa.
Linnoituksille oli tyypillistä suuren neliön tai suorakulmion muoto. Sen ulkoreunalla oli neljässä kulmassa torni, sisäosat koostuivat kaksi- tai kolmikerroksisista rakennuksista sekä muurista ja sisäpihasta. Monia linnoja on muutettu niitä hallinneiden eurooppalaisten vaihttuessa, ja joistakin on jäljellä enää rauniot.
Maailmanperintökohteeseen kuuluvat muun muassa:
| Nimi | Sijainti | Kuva |
| --- | --- | --- |
| Elminan linna | Elmina |  |
| Cape Coastin linna | Cape Coast |  |
| Christiansborgin linna | Osu, Accra |  |
| Santo Antonion linnoitus | Axim |  |
| Vrendenburgin linnoitus | Komenda |  |
| Metal Crossin linnoitus | Dixcove |  |
| San Sebastianin linnoitus | Shama |  |
| Batensteinin linnoitus | Butri |  |
| Coenraadsburgin linnoitus ('Sao Jago da Mina') | Elmina |  |
| Amsterdamin linnoitus | Abandze |  |
| Lijdzaamheidin linnoitus ('Patience') | Apam |  |
| Goede Hoopin linnoitus | Senya Beraku |  |
Elminan linna

Elminan linna on Ghanan linnoista vanhin, ja vanhin eurooppalaisten rakentama rakennus Saharan eteläpuolella. Se valmistui 1482. Portugalilaiset alkoivat perustaa Elminaan kauppapaikkaa 1470-luvullaan havaittuaan siellä käydyn vilkkaan kultakaupan. 1600-luvulla kultakauppa korvaantui orjakaupalla.
Cape Coastin linna

Cape Coastin linna on alkujaan ruotsalaisten rakentama linna. Puinen linnoitus valmistui vuonna 1653, ja sitä kutsuttiin nimellä Carolusborg tai Karlsborg kuningas Kaarle X Kustaan mukaan. Linnoitus rakennettiin kullan, eebenpuun ja orjien kauppaa varten Vuonna 1663 tanskalaiset valtasivat koko ruotsalaisten hallinnoiman rannikkoalueen, ja linnoitus joutui englantilaisille. Puulinnoitus on myöhemmin korvattu kivisellä.
Aiheesta muualla

Kuvia tai muita tiedostoja aiheesta Ghanan linnoitukset ja linnat Wikimedia Commonsissa
All forsts andcastles Visit Ghana
George Ohsawa

George Ohsawa vuonna 1920.
George Ohsawa (synt. Nyoichi Sakurazawa, jap. 櫻澤 如一, 1893–1966) oli japanilainen ravitsemustieteilijä. Ohsawa tunnetaan etenkin makrobioottisen ruokavalion kehittäjänä. Hän kirjoitti yli 300 kirjaa japaniksi ja 20 ranskaksi.
Ohsawan makrobiootiikka oli kasvisruokajärjestelmä, joka pyrki vakauttamaan taolaisuuteen liittyviä jin ja jang -voimia. Mitä enemmän ihminen halusi puhdistaa elimistöään, sitä yksinkertaisempaa ruokaa hänen tuli syödä. Korkein ruokavalion muoto sisälsi vain täysjyväriisiä. Puhtaimmat versiot oli tarkoitettu syöpien ja muiden sairauksien parantamiseen.
Amhrán na bhFiann

Amhrán na bhFiann ([ˈəuɾˠaːn̪ˠ n̪ˠə ˈvʲiːən̪ˠ]; engl. The Soldier's Song) on Irlannin kansallislaulu. Sen on kirjoittanut Peadar Kearney ja säveltänyt Patrick Heeney. Ensimmäisen kerran laulu julkaistiin vuonna 1912. Alkuperäiset sanat ovat englantia. Iiriksi laulun on kääntänyt Liam Ó Rinn, Irlannin parlamentin  eli Dáil Éireannin kääntäjähenkilöstön päällikkö 1920-luvulla. Valtiollisissa yhteyksissä käytetään yleensä vain kertosäkeen tekstiä. Vaikka laulu on alkujaan kirjoitettu englanniksi, se lauletaan nykyisin yleensä iirin kielellä. Urheilukilpailuissa irlantilaiset ja pohjoisirlantilaiset käyttävät myös Phillip Coulterin säveltämää "Ireland's Call" -hymniä.
Iirinkielinen teksti

Kertosäe:
(kertosäe)
(kertosäe)
Iirinkielinen teksti > Huomautuksia iirinkieliseen tekstiin

Iirinkielinen teksti noudattelee alkutekstiä tarkkaan; vanhanaikaisuutta ja juhlavuutta sille antaa esimerkiksi hieman pedanttinen genetiivin käyttö kohdissa, joissa tämä muoto ei olisi ehkä aivan välttämätön (breacach lae na saoirse, ”vapauden päivän koitto”). Tekstissä on jonkin verran riimin tarpeisiin käytettyjä muotoja muistakin murteista (esimerkiksi tíocht on silmiin pistävän connemaralainen muoto verbaalisubstantiiville teacht, ”tulo”” tai ”tuleminen”), mutta yleisesti ottaen teksti on pikemminkin kallellaan Munsterin murteen suuntaan. Esimerkiksi säkeessä le gunna-scréach, faoi lámhach na bpiléar (”pyssyjen paukkeessa, luotien ammunnassa”) sanan piléar, ”luoti”, paino on pakko sijoittaa jälkimmäiselle tavulle: [pʲəˈlʲeːɾˠ]. Useimmat iirin murteet painottavat ensimmäistä tavua: toisen tai kolmannen tavun pitkä vokaali painottuu vain Munsterissa. Munsterin murteelle on tyypillistä myös bh- ja mh-kirjainyhdistelmien kuvaaman [v~w]-äänteen jättäminen ääntämättä pitkän vokaalin jälkeen: kohdassa ag lámhach go tréan... (”hurjasti ampuen”) voi runomitan takia olla välttämätöntä ääntää sana lámhach, ammunta, muodossa [laːx], ja sanan námhaid "vihollinen" genetiivistä námhad tulee käytännössä [nˠaːdˠ]. Monet tekstijulkaisut käyttävät prepositiolle faoi(n) "alla; ympärillä, vaiheilla" kirjoitustapaa fé; tässäkin kyse on munsterilaisesta ääntämyksestä (yleensä kirjainyhdistelmä ao tai aoi äännetään iirissä [iː] mutta Munsterissa esiintyy ainakin eräillä sanoilla [eː]).
Kertosäkeen kohta ”soldiers are we” on käännetty sinne Fianna Fáil, ”me olemme Fálin (Irlannin kohtalon) sotajoukot”; sana fianna viittaa ennen kaikkea muinaisirlantilaisen mytologian vaeltaviin sotureihin. Nykyään Fianna Fáil on kuitenkin erään poliittisen puolueen nimi, joten laulun joissakin versioissa säe on muutettu muotoon sinne laochra Fáil, ”me olemme Fálin sankarit”.
Englanninkielinen teksti

Kertosäe:
(kertosäe)
(kertosäe)
Englanninkielinen teksti > Huomautuksia englanninkieliseen tekstiin

Sanoitukseen kuuluvat iirinkieliset sanat bearna bhaoil ([ˌbʲɑːɾˠn̪ˠə ˈwiːlʲ]) tarkoittavat sananmukaisesti vaaran aukkoa. Sanontana bearna bhaoil merkitsee miehen täytettävää aukkoa taistelurintamassa; tonight we man the bearna bhaoil tarkoittaa siis suunnilleen ”tänä yönä muodostamme aukottoman rintaman, taistelemme vieri vieressä rinnakkain”. Inis Fáil on Irlannin runollinen nimi, joka iiriksi äännetään [ˈɪnʲɪʃ ˈfˠɑːlʲ], mutta tässä riimi edellyttää englanninkielistä ääntämistä [ˈɪnɪʃ ˈfeɪl]. A land beyond the wave viittaa Amerikkaan, jossa toimi voimakas irlantilainen nationalistiliike.